Jason Mohammad

Cyflwynydd a darlledwr radio a theledu o Gymru yw Jason Mohammad (ganwyd 17 Medi 1973)

 Bywgraffiad 
Ganwyd a magwyd Mohammad yng Nghaerdydd yn fab i dad Pacistanaidd, Afzal Mohammad, a mam Gymreig. 

Dechreuodd ddysgu Cymraeg tra roedd yn saith mlwydd oedd ac yn mynychu ysgol cynradd cyfrwng Saesneg. Yna, aeth Jason i Ysgol Uwchradd Glyn Derw. Aeth i Goleg Glan Hafren yn 1990 i astudio lefel A mewn astudiaethau cyfryngau.

Fe astudiodd Cymraeg a Gwleidyddiaeth ym Mhrifysgol Abertawe,Notable alumni [dead link] yna bu'n gwneud diploma ôl-raddedig mewn newyddiaduraeth ddarlledu ym Mhrifysgol Caerdydd.

 Gyrfa 

 Teledu 
Ymunodd Mohammad a'r BBC yn 1997 fel gohebydd ar BBC Wales Today cyn dod yn brif gyflwynydd Wales on Saturday. Yn 2013, daeth yn gyflwynydd Final Score ar BBC One. Mae hefyd yn cyflwyno Scrum V ar BBC 2 Wales ac mae'n un o gyflwynwyr rhaglenni snwcer ar y BBC. Mae'n un o gyflwynwyr Crimewatch ar BBC One.

Mae wedi cyflwyno nifer o raglenni ar S4C yn cynnwys rhaglenni dogfen am y dwyrain canol.Jerwsalem: Tir Sanctaidd; Adalwyd 2015-11-29Y Gohebwyr: Jason Mohammed; Adalwyd 2015-11-19 Mae'n un o gyflwynwyr DNA Cymru.

 Radio 
Mae Mohammad yn cyflwyno sioe fore wythnosol ar BBC Radio Wales.

 Bywyd personol 
Mae'n briod a Nicola ac mae ganddynt tri o blant, Lili, Max a Poppy.

 Cyfeiriadau 

Categori:Genedigaethau 1973
Categori:Cyn-fyfyrwyr Prifysgol Caerdydd
Categori:Cyn-fyfyrwyr Prifysgol Abertawe
Categori:Cyflwynwyr teledu o Gymru
Categori:Pobl o Gaerdydd
Categori:Pobl addysgwyd yn Ysgol Uwchradd Bryn Derw